Britský premiér Johnson odkazuje Putinovi, že Západ sa nebude nečinne pozerať na vojenskú kampaň
BRATISLAVA 24. februára (SITA) – Západ sa nebude nečinne pozerať na vojenskú kampaň, ktorú vedie ruský prezident Vladimir Putin proti Ukrajine. V telefonickom rozhovore s ukrajinským prezidentom Volodymyrom Zelenským to uviedol vo štvrtok britský premiér Boris Johnson. Podľa vyhlásenia premiérovho úradu štátnici spolu hovorili skoro ráno po ruskom útoku na Ukrajinu. Johnson sa vyjadril, že z vývoja udalostí na Ukrajine je zhrozený. Ako dodal, Spojené kráľovstvo v tejto "temnej dobe" myslí na Ukrajinu a verí, že dokáže agresii odolať. Informuje o tom spravodajský portál CNN.
Viete o niečom zaujímavom? Máte paparazi fotku? Pošlite nám tip TU